பிரதமர் பதவியில் மாற்றம், அரசியல் நெருக்கடியை ஏற்படுத்தியுள்ளது. புதிய பிரதமர் மகிந்த ராஜபக்ஷவுக்கு எதிராக நம்பிக்கையில்லாப் பிரேரணையைக் கொண்டுவர ஐக்கிய தேசியக் கட்சி தீர்மானித்துள்ளது. இந்த விடயத்தில் நடுநிலை வகிக்கப்போவதாக ஜே.வி.பி ஏற்கனவே அறிவித்திருந்தது. எனினும், மகிந்தவுக்கு எதிரான ஐ.தே.க.வின் பிரேரணையை ஆதரிப்பதற்கு தமிழ்த் தேசியக் கூட்டமைப்பு தீர்மானித்துள்ளது. இதன் பின்னணியில் இன்று நடந்த இந்தச் சந்திப்பு முக்கியத்துவம் வாய்ந்ததாக அமைந்துள்ளது.